Drade wat verwyder word [Archive] - AKSKA
AKSKA > Forum vir Anonieme Besoekers > Drade wat verwyder word
View Full Version : Drade wat verwyder word
Ons soek antwoorde op die vrae wat ons pla en ons soek oplossings om ons lewens meer draaglik te maak. Miskien moet al die lesers wat op AKSKA iets wil skryf hiervan kennis neem en daarby hou.
Dit is maklik om te se wat jy glo. Maar om dit uit die skrif te staaf is n ander storie. Dis die probleem. Plaas net een teks en jou geloof val plat. Want daar is niks om dit wat jy glo te onderskryf nie. Die hele wereld? Dit word deur teks verklaar. Sodra teks gegee word praat jy new age fabels SONDER TEKS. Hoekom gooi jy nie maar jou bybel weg nie. Kwoteer eerder uit die huisgenoot. Dis wat jy buitendien doen
AKSKA staan vir Afrika Kriminele en Sosiale Kode analiste. Die doel van die webblad is om aan ons lede ’n kanaal te skep waardeur ons, ons nuwe ontdekkings aan mekaar bekend kan stel en waardeur die lesse wat lede leer, ook met ander lede gedeel kan word.
Ons lede glo ook dat ons Vader wat in die Hemel is, ons behoed en bewaar en ons met kennis bemagtig om suksesvol teen misdaad te wees. Ons lede behoort ook nie aan een kerklike denominasie nie en ons het selfs lede wat aan die volk van die verbond kerk behoort wat glo dat hulle die ware Israeliete is.
Een ding het ons lede in gemeen en dit is dat ons nie binne AKSKA met mekaar oor klein meningsverskille verskil nie. Ons glo dat Jesus / Jesua die tweede Adam, Seun van God ons verlosser is wat gekom het om die ou testament en die wet te vervul. Dat Hy eendag weer op die wolke sal terugkeer om vrede op aarde te kom herstel.
Omdat ons daarin eens is, het ons nie verskille nie en dit is wat ons saligheid betref amper genoeg. Die res is om te poog om altyd binne God se wil te bly, en dit is al.
Maar wanneer ego gedrewe selfgesentreerde mense iets op die webblad, (wat oor misdaad en God se genade aan ons) gryp en die die draad verdraai en van koers dwing, sodat ons nie meer kan doen wat vir ons gegee is om te doen nie, vind ons die draad afbrekend en nie opbouend tot die saak nie. Wanneer AKSKA lede my kontak en vra dat ons op die blad orde moet skep, doen ons dit.
Ek is jammer dat jou geleentheid om jou eie oortuigings op ander af te dwing, nou van jou ontneem is met die verwydering van die draad wat eintlik met ’n grappie en wat niks met die Bybel ingemeen gehad het nie, begin was.
(Net om jou reg te help. New age is mense wat glo dat hulle na die beeld van God as klein godjies geskape is en dat hulle wanneer hulle saamstaan God kan oorwin. Hulle gebruik ook Bybelse reëls om God vir hulle eie wêreldse voorspoed te manipuleer en hulle glo dat hulle dit regkry.) Daardie tipe teologieë word ook nie op AKSKA toegelaat nie en omdat dit ons lede se blad is waar ons oor misdaad en politiek gesels, kan ons enige draad uitvee wanneer ons oortuig is dat dit nie met die doel van ons webblad klop nie.
Die leier van een van die vinnigs groeiende kerke in ’n Arabiese land waar volgelinge van Jesus vir hulle geloof vermoor word, het eendag verduidelik dat hy hulle groei nie aand die verkondiging van die woord toeskryf nie maar aan die manier waarop hulle leef. Hulle probeer om soos Jesus te leef en sal in uiterste omstandighede wanneer mense regtig wil weet, die mense van Jesus vertel.
Vir my was dit ’n groot les en ’n groot uitdaging om by te hou, omdat ek maar van nature ’n sondige mens is wat maklik van die trop kan wegdwaal.
Mag dit ook jou uitdaging word om altyd binne God se wil te leef en om nooit God te versoek om binne jou wil te wees nie.